Barüogenees

Barüogenees (inglise keeles baryogenesis) on varajases universumis toimunud hüpoteetiline füüsikaline protsess, mis põhjustas barüonasümmeetria, st aine (barüonid) ja antiaine (antibarüonid) tasakaalustamatuse (disbalansi) vaadeldavas universumis.

Teisiti öeldes on barüogenees universumi seisund ajavahemikus 10−34–10−32 pärast suurt pauku (kosmilise inflatsiooni epohh), mille jooksul kvargid ja gluuonid ühinesid hadroniteks (sealhulgas barüonid); samuti nimetatakse barüogeneesiks sellist ühinemisprotsessi ennast.

Arvatakse, et Sahharovi tingimuste täitmise (barüonarvu mittesäilimine, CP-rikkumine, termodünaamilise tasakaalu rikkumine) tulemusena tekkis barüogeneesis nn universumi barüonasümmeetria – aine (barüonid) ja antiaine (antibarüonid) asümmeetria (tänapäevases universumis esineb peaaegu eranditult vaid aine).

Vaata ka
Barüonasümmeetria
Barüonaine

Kategooria:Suur pauk
Kategooria:Füüsika lahendamata probleemid
Kategooria:Kosmoloogia
Kategooria:Osakestefüüsika